**Pirkimo sąlygų 3 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“**

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajam subjektui įsipareigoja, kad sutartį vykdys tik teisę verstis atitinkama veikla turintys asmenys.

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** |  |
| 1. | **Teisė verstis veikla** | | |
| 1.1 | Tiekėjas turi turėti teisę atlikti šiuos elektros įrenginių eksploatavimo darbus:  a) elektros tinklo ir įrenginių iki 1000 V eksploatavimo darbai;  b) elektros variklių ir generatorių nuo 30 kW galios iki 1 MW galios eksploatavimo darbai, eksploatuoti šilumos įrenginius ir turbinas.  *Teisinis pagrindas: Lietuvos Respublikos energetikos ministro 2010-03-30 įsakymu Nr. 1-100 patvirtintų Saugos eksploatuojant elektros įrenginius taisyklių 166 punktas.* | **Pateikiama:**  Valstybinės energetikos reguliavimo tarybos (toliau – VERT) ir Energetikos įstatymo nustatyta tvarka išduotas atestatas eksploatuoti elektros įrenginius su įrašu darbų sąraše:  „Elektros tinklo ir įrenginių iki 1000 V įtampos įrengimo ar eksploatavimo darbai“.  *(„Asmenų, turinčių teisę įrengti ir (ar) eksploatuoti energetikos įrenginius atestavimo taisyklės“, 1 priedas, punktas Nr. 3.)*  „Elektros variklių ir generatorių nuo 30 kW galios iki 1 MW galios eksploatavimo darbai“  *(„Asmenų, turinčių teisę eksploatuoti energetikos įrenginius, atestavimo taisyklės“, 3 priedas, punktas Nr.1.)*  Pirkėjas iš galimo laimėtojo nereikalaus pateikti dokumentų, įrodančių atitiktį šio punkto reikalavimams, jeigu Tiekėjas turi Valstybinės energetikos reguliavimo tarybos (VERT) išduotą kvalifikacijos atestatą. *Tokiu atveju Pirkėjas tikrina paskutinės pasiūlymų pateikimo termino dienos, nurodytos skelbime apie pirkimą, Tiekėjo kvalifikacijos atestato būklę ir suteiktas teises licencijų informacinėje sistemoje: https://www.licencijavimas.lt/lis-epp-app/public/licenceSearch* | 1) Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;  2) tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų;  3) subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo / privalės turėti teisę verstis ta veikla, kuriai jis pasitelkiamas. Tiekėjas privalo įsipareigoti, jog pirkimo sutartį vykdys tik tokią teisę turintys asmenys, pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas. |
| 2. | **Techninis ir profesinis pajėgumas** | | |
| 2.1. | Tiekėjas sutarties vykdymui privalo pasiūlyti:    a) bent 1 (vieną) specialistą, kuris turi teisę dirbti su gamtinių ir suskystintų dujų sistemomis;  b) bent 1 (vieną) darbų vykdytoją, kuris turi teisę dirbti su elektros įrenginiais iki 1000V.  (Veiklos sritis – Elektros įrenginių eksploatavimas;  Energetikos darbuotojų kategorija – Elektrotechnikos darbuotojas VK\* vykdantis darbus elektros įrenginiuose iki 1000 V;  Atestavimo sritis ir suteikiamos teisės – Eksploatuoti (technologiškai valdyti, techniškai prižiūrėti, remontuoti, matuoti, bandyti, paleisti ir derinti) elektros įrenginius iki 1000 V. Suteikiamos teisės vykdyti darbų vykdytojo ar brigados nario VK\* funkcijas elektros įrenginiuose iki 1000 V.  *Tiekėjas gali pasiūlyti ir vieną specialistą, turintį visas šiame punkte nurodytas kvalifikacijas.* | **Pateikiama:**  1. Tiekėjo vadovo arba jo įgalioto asmens pasirašytas sutarties vykdymo metu dirbsiančių specialistų sąrašas, kuriame nurodoma:  1.1. darbuotojo vardas ir pavardė,  1.2. a) ir b) punktuose nurodyta kvalifikacija. **(Institucija, kuri vykdo atestavimą** - Sertifikavimo įstaiga).  2. Specialisto (-ų) kvalifikaciją patvirtinančių galiojančių dokumentų skaitmeninės kopijos. | 1) jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;  2) tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;  3) subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |

\* Kategorija turi būti ne žemesnė nei VK (vidurinė kategorija).

1. Tiekėjams keliami reikalavimai dėl aplinkos apsaugos vadybos sistemos standartų:

|  |  |  |  |
| --- | --- | --- | --- |
| **Eil. Nr.** | **Reikalavimas dėl kokybės vadybos sistemos ir aplinkos apsaugos vadybos sistemos standartų laikymosi.** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| 1. | Tiekėjas atliekamoms paslaugoms taiko Europos Sąjungos aplinkos apsaugos vadybos ir audito sistemą (angl. Eco–Management and Audit Scheme, EMAS) arba kitas aplinkos apsaugos vadybos sistemas, pripažįstamas pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL 2009 L 342, p. 1), 45 straipsnį, arba kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus. | Nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos standartų, skaitmeninė kopija.  Perkantysis subjektas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Taip pat priima ir kitus lygiaverčius aplinkosaugos vadybos priemonių įrodymus, jeigu tiekėjas įrodo, kad dėl nuo jo nepriklausančių objektyvių priežasčių jis negali pateikti sertifikatų per nustatytą laiką. | Jei bendrą pasiūlymą pateikia tiekėjų grupė, aplinkos apsaugos vadybos sistemos reikalavimus turi atitikti ir tai patvirtinančius dokumentus pateikti bent vienas tiekėjų grupės narys arba visi tiekėjų grupės nariai kartu, atitinkamai pagal tai, kuriuos įsipareigojimus pirkimo sutarčiai vykdyti prisiima tiekėjų grupės narys. |

**Pirkimo sąlygų 4 priedas „EBVPD“ (XML formatu)**

**EUROPOS BENDRASIS VIEŠŲJŲ PIRKIMŲ DOKUMENTAS**

„Europos bendrasis viešųjų pirkimų dokumentas (EBVPD)“ pateikiamas .xml formatu.

\_\_\_\_\_\_\_\_\_\_