## **Pirkimo sąlygų 7 priedas „Sutarties projektas“**

**PASLAUGŲ VIEŠOJO PIRKIMO–PARDAVIMO SUTARTIS NR.\_\_\_\_\_\_\_\_\_\_\_\_**

**PIRKIMO Nr.\_\_\_\_\_\_\_\_\_\_\_ VPP NR.**

**SPECIALIOSIOS SĄLYGOS**

**2025 -**

**Kaunas**

**UAB „Kauno vandenys“,** juridinio asmens kodas132751369, kurios registruota buveinė yra Aukštaičių g. 43, LT-44158 Kaunas, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama ............................................................................................................ (toliau – Užsakovas), ir

*(teikėjas)*, juridinio asmens kodas *(nurodomas kodas)*, kurio registruota buveinė yra *(adresas)*, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama *(pareigos, vardas, pavardė)*, veikiančio (-ios) pagal *(dokumentas, kurio pagrindu veikia asmuo)* (toliau – Teikėjas),

*(jei tai ūkio subjektų grupė –atitinkami duomenys apie kiekvieną partnerį)*

kiekvienas atskirai gali būti vadinami „Šalimi“, o abu kartu – „Šalimis“,

vadovaujantis UAB „Kauno vandenys“ viešojo pirkimo komisijos sprendimu Nr. <..>, sudarė šią Viešojo paslaugų pirkimo–pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

1. **Sutarties dalykas**

1.1. Sutarties dalykas yra **kogeneracinės jėgainės (DEUTZ POWER SYSTEMS) priežiūra ir remontas** (toliau – Paslaugos).

1.2. Teikėjas įsipareigoja suteikti Užsakovui Sutarties specialiųjų sąlygų 1.1 punkte nurodytas Paslaugas, o Užsakovas įsipareigoja priimti tinkamai atliktas Paslaugas ir sumokėti Teikėjui Sutartyje numatytą kainą Sutartyje numatytomis sąlygomis ir terminais.

1. **Sutarties galiojimas, vykdymo pradžia, trukmė ir terminai**

2.1 Sutartis galioja iki kol bus išnaudota pradinė Sutarties vertė, nurodyta Sutarties 3.1. punkte, bet ne ilgiau kaip **36 (trisdešimt šešis)** mėnesius.

2.2. Ši Sutartis įsigalioja nuo tada, kai Teikėjas pateikia Sutarties įvykdymo užtikrinimą ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), nutraukiama įstatymu ar šioje Sutartyje nustatytais atvejais.

* 1. Sutartis gali būti nutraukta raštišku Šalių susitarimu arba vienos iš Šalių valia praėjus 12 mėn. nuo sutarties įsigaliojimo dienos, jeigu:
     1. pasikeičia teisės aktų nuostatos ir tai paveikia Sutarties dalyką ir/arba
     2. įvyksta aplinkybės, kurių nei viena Šalis negalėjo kontroliuoti ir už kurias jos nėra atsakingos, ir kurios buvo sukeltos trečiųjų šalių ir/arba
     3. įvyksta kitos aplinkybės, kurių nei viena Šalis negalėjo protingai ir apdairiai numatyti.
  2. Šalis ketinanti Sutarties 2.3. p. nurodytu pagrindu nutraukti Sutartį, prieš 30 kalendorinių dienų raštu praneša kitai Šaliai apie savo ketinimus.
  3. Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID - 19) plitimu ir taikomas priemones asmenų sveikatai užtikrinti, Paslaugų teikimo sąlygos ir terminai sutarties vykdymo metu gali būti laikinai keičiami, atsižvelgiant į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam sutarties šalies veiklos organizavimui. Šalis, kurios veiklai yra taikomi šiame sutarties punkte nustatyti ribojimai, privalo nedelsiant, bet ne vėliau kaip per 5 (penkias) darbo dienas informuoti apie tai kitą sutarties šalį. Pakeistos Paslaugų teikimo sąlygos ir terminai tokiais atvejais taikomi laikinai, iki bus taikomos veiklą ribojančios priemonės.

1. **Sutarties kaina (kainodaros taisyklės) ir mokėjimo sąlygos**
   1. Sutarties kaina:

|  |  |
| --- | --- |
| **Sutarties 36 mėnesių kaina be PVM** | *65 000,00 Eur*  *(šešiasdešimt penki tūkstančiai eurų 0 ct)* |
| **PVM 21 proc.** | *13 650,00 Eur*  *(trylika tūkstančių šeši šimtai penkiasdešimt eurų 0 ct)* |
| **Sutarties 36 mėnesių kaina su PVM** | *78 650,00 Eur*  *(septyniasdešimt aštuoni tūkstančiai šeši šimtai penkiasdešimt eurų 0 ct)* |

* 1. Paslaugų kainos apskaičiavimo būdas: **fiksuotas įkainis.**
  2. Paslaugų kaina pateikta Sutarties priede Nr. 2 „Pasiūlymas“.
  3. Užsakovas numato, bet neįsipareigoja per sutarties galiojimo laikotarpį nupirkti visų Paslaugų, atsarginių dalių ir medžiagų.
  4. Šalys susitaria, kad į Sutarties kainą be PVM yra įskaičiuotos visos Teikėjo išlaidos, mokėtinos sumos, mokesčiai ir rinkliavos, susijusios su Sutarties vykdymu, išskyrus PVM.
  5. Užsakovas už Paslaugas Teikėjui sumoka per 30 (trisdešimt) dienų nuo perdavimo–priėmimo akto pasirašymo ir PVM sąskaitos faktūros pateikimo per informacinę sistemą „SABIS“ dienos. PVM sąskaitą faktūrą Teikėjas privalo pateikti ne vėliau kaip po ataskaitinio (sekančio) mėnesio 5 kalendorinės dienos per informacinę sistemą „SABIS“.
  6. Sutarties galiojimo metu įkainiai nekeičiami, išskyrus jų peržiūrą (perskaičiavimą) šiame punkte nurodytais atvejais ir tvarka:
     1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių paskutinės pirkimo, kurio pagrindu sudaryta ši pirkimo Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Valstybės duomenų agentūros (https://vda.lrv.lt/lt/) kas mėnesį skelbiamo vartotojų kainų indekso „127 Niekur kitur nepriskirtos paslaugos“ pokytis (k), apskaičiuotas, kaip nustatyta 3.7.4 papunktyje, yra didesnis kaip 5 proc. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
     2. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
     3. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
     4. Nauji įkainiai apskaičiuojami pagal formulę:

https://e-seimas.lrs.lt/rs/actualedition/daa0e4a05c3c11e7a53b83ca0142260e/iYRMQIGuPO/content_files/image002.png, kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);

a1 – perskaičiuotas (pakeistas) įkainis (Eur be PVM);

k – pagal vartotojų kainų indeksą „127 Niekur kitur nepriskirtos paslaugos“ apskaičiuotas kainų pokytis (padidėjimas arba sumažėjimas) (proc.).

„k“ reikšmė skaičiuojama pagal formulę:

, (proc.), kur:

Indnaujausias – kreipimosi dėl įkainių perskaičiavimo išsiuntimo kitai Šaliai dieną naujausias paskelbtas vartotojų kainų indeksas „127 Niekur kitur nepriskirtos paslaugos“;

Indpradžia – laikotarpio pradžios datos (mėnesio) vartotojų kainų indeksas „127 Niekur kitur nepriskirtos paslaugos“. Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* + 1. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
    2. Vėlesnis kainų arba įkainių perskaičiavimas negali apimti laikotarpio, už kurį perskaičiavimas jau buvo atliktas.
    3. Bazinės kainos indeksų šaltinis – Valstybės duomenų agentūros duomenų bazės. Šiuos indeksus galima rasti (žingsniai): <https://osp.stat.gov.lt/statistiniu-rodikliu-analize#/> pasirenkant: Ūkis ir finansai (makroekonomika)\Kainų indeksai, pokyčiai ir kainos\Vartotojų kainų indeksai (VKI), kainų pokyčiai, svoriai, vidutinės kainos\Vartotojų kainų indeksai\Vartotojų kainų indeksai (2015 m. – 100)\Lentelės parinktys\Individualaus vartojimo išlaidų pagal paskirtį klasifikatorius\12 Įvairios prekės ir paslaugos\127 Niekur kitur nepriskirtos paslaugos\Nurodomas laikotarpis.“
    4. Susitarimas padidinti / sumažinti įkainius ir atitinkamai pakeisti Pradinės Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi.

3.8. Sutartis jos galiojimo laikotarpiu, neatliekant naujos pirkimo procedūros, gali būti keičiama, kai Užsakovui atsiranda poreikis įsigyti Paslaugų papildomą kiekį ir/arba nenurodytų, tačiau su Sutarties dalyku susijusių paslaugų ir/arba prekių, bendrai neviršijant 10 (dešimt) procentų pradinės Sutarties vertės.

1. **Sutarties įvykdymo užtikrinimas**
   1. Teikėjas privalo per **10 (dešimt)** darbo dienų po Sutarties sudarymo pateikti Užsakovui ne mažesnį nei **4 000,00 (keturių tūkstančių eurų ir 0 ct) Eur** išduotą besąlyginį Sutarties įvykdymo užtikrinimą, atitinkantį šiame straipsnyje nurodytas sąlygas (Sutarties įvykdymo užtikrinimas).
   2. Sutarties įvykdymo užtikrinimo sąlygos:
      1. Sutarties įvykdymo užtikrinimas turi būti besąlyginis, neatšaukiamas, pirmo pareikalavimo įsipareigojimas sumokėti Užsakovui jo reikalaujamą sumą, jeigu Užsakovas pateikia mokėjimo reikalavimą ir jame nurodo, (i) kad Teikėjas pažeidė savo įsipareigojimą (-us) pagal Sutarties sąlygas, ir (ii) Teikėjo padarytus pažeidimus, įskaitant nesumokėtas netesybas už Paslaugų teikimo vėlavimą.
      2. Sutarties įvykdymo užtikrinimas turi būti išduotas: (a) Europos Sąjungoje licencijuoto banko; arba (b) banko iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas, kuri išdavė užtikrinimą, arba bendrovių grupė, kuriai jie priklauso; arba (c) pervestas į UAB „Kauno vandenys“ (įmonės kodas 132751369) sąskaitą Nr. LT447044060003089823 AB SEB banke; arba d) draudimo bendrovės (kartu su apmokėjimą patvirtinančiu dokumentu).
      3. Sutarties įvykdymo užtikrinimas turi būti surašytas lietuvių arba anglų kalba (ir išverstas į lietuvių kalbą);
      4. Sutarties įvykdymo užtikrinimo suma turi būti ne mažesnė, negu **4 000,00 (keturi tūkstančiai eurų ir 0 ct) Eur**. Jeigu vykdant Sutartį Sutarties kaina tampa didesnė negu pradinės sutarties vertė, Teikėjas privalo padidinti Sutarties įvykdymo užtikrinimo sumą, kad ji būtų ne mažesnė, negu Specialiosiose sąlygose nurodytas procentinis dydis nuo Sutarties kainos be PVM, ir pateikti tą patvirtinančius dokumentus Užsakovui per 10 darbo dienų nuo susitarimo, pagal kurį padidėja Sutarties kaina, sudarymo dienos. Teikėjas privalo tokia pačia tvarka padidinti Sutarties įvykdymo užtikrinimo sumą kiekvieną kartą, kai padidėja Sutarties kaina; Užsakovas turi teisę sulaikyti mokėjimus Teikėjui iki tol, kol Teikėjas pateikia Užsakovui Sutarties įvykdymo užtikrinimą, kurio suma yra padidinta. Užsakovas turi teisę sulaikyti ne daugiau, negu suma, kuria Teikėjas privalo padidinti Sutarties įvykdymo užtikrinimą.
      5. Užsakovo sutikimu gali būti pateikiami keli daliniai Sutarties įvykdymo užtikrinimai, kurių bendra suma yra ne mažesnė, nei reikalaujama. Teikėjo sutartinių įsipareigojimų neįvykdymo atveju Teikėjas turi teisę nurodyti Užsakovui, pagal kurį dalinį Sutarties įvykdymo užtikrinimą Užsakovas turėtų pateikti reikalavimą pirmiausiai, bet tai neriboja Užsakovo teisės pateikti reikalavimus pagal kitus dalinius Sutarties įvykdymo užtikrinimus;
      6. Sutarties įvykdymo užtikrinimo suma turi būti nurodoma ir išmokama eurais;
      7. Reikalaujama pagal Sutarties įvykdymo užtikrinimą suma turi būti išmokama ne vėliau nei per 10 dienų po Užsakovo mokėjimo reikalavimo pateikimo garantui;
      8. Sutarties įvykdymo užtikrinimas turi įsigalioti ne vėliau negu jo pateikimo Užsakovui dieną;
      9. Jeigu likus 30 dienų iki Sutarties įvykdymo užtikrinimo galiojimo pabaigos paaiškėja, kad Sutarties įvykdymo užtikrinime nurodytas jo galiojimo terminas yra trumpesnis nei reikalaujama, Teikėjas privalo pratęsti Sutarties įvykdymo užtikrinimo galiojimą ir pateikti Užsakovui tai patvirtinantį dokumentą ne vėliau negu likus 14 dienų iki Sutarties įvykdymo užtikrinimo galiojimo pabaigos;
      10. Jeigu Užsakovas laiku negauna Sutarties įvykdymo užtikrinimo pratęsimą patvirtinančio dokumento, Užsakovas turi teisę pareikalauti sumokėti visą Sutarties įvykdymo užtikrinimo sumą, kad ją pasiliktų kaip Teikėjo sutartinių įsipareigojimų įvykdymo užtikrinimą (užstatą) ir ja pasinaudotų, jeigu Teikėjas tinkamai nevykdo savo sutartinių įsipareigojimų. Tuo tikslu Sutarties įvykdymo užtikrinime turi būti numatytas garanto besąlyginis įsipareigojimas sumokėti Užsakovui jo mokėjimo reikalavime nurodytą sumą, jeigu likus 30 dienų iki užtikrinimo galiojimo pabaigos nėra sudarytas Paslaugų perdavimo - priėmimo aktas, Teikėjas nepratęsė užtikrinimo galiojimo termino ir (arba) nepateikė Užsakovui tą patvirtinančio dokumento likus 14 dienų iki užtikrinimo galiojimo pabaigos;
      11. Sutarties įvykdymo užtikrinime turi būti numatytas garanto besąlyginis įsipareigojimas sumokėti Užsakovui jo mokėjimo reikalavime nurodytą sumą tiek kompensuoti Užsakovo jau patirtoms išlaidoms dėl Teikėjo pažeidimų, tiek apmokėti realioms būsimoms Užsakovo išlaidoms;
      12. Sutarties įvykdymo užtikrinimo suma gali būti mažinama tik garanto išmokėtomis sumomis;
   3. Teikėjas turi užtikrinti, kad Sutarties įvykdymo užtikrinimas būtų galiojantis ir įvykdomas ne trumpiau kaip 30 dienų po Sutartyje numatyto Paslaugų perdavimo - priėmimo akto įforminimo dienos.
   4. Užsakovas turi grąžinti Teikėjui Sutarties įvykdymo užtikrinimą per 30 kalendorinių dienų po Paslaugų perdavimo – priėmimo akto įforminimo dienos, gavus rašytinį Teikėjo prašymą.
2. **Šalių atsakomybė**
   1. Jeigu Užsakovas nevykdo sutartinių įsipareigojimų, t. y. vėluoja apmokėti už suteiktas Paslaugas be pateisinamos priežasties, Teikėjas turi teisę be oficialaus įspėjimo ir neribodamas kitų savo teisių gynimo priemonių reikalauti iš Užsakovo **0,1** (vienos dešimtosios) procentų nuo vėluojamos sumokėti sumos dydžio delspinigių už kiekvieną pradelstą dieną.

5.2. Teikėjui netinkamai teikiant Paslaugas ar atsisakius jas suteikti moka Užsakovui 100,00 (vieno šimto eurų ir 00 ct) baudą už kiekvieną nustatytą atvejį.

5.3. Jei apskaičiuotos baudos viršija 20 % (dvidešimt procentų) bendros Sutarties kainos, Užsakovas gali, prieš tai raštu įspėjęs Teikėją:

5.3.1. išskaičiuoti baudų sumą iš Teikėjui mokėtinų sumų;

5.3.2. nutraukti Sutartį.

1. **Susirašinėjimas**

6.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais, kitais adresais, kuriuos nurodė viena Šalis, pateikdama pranešimą.

6.2. Šalių paskirti asmenys, atsakingi už sutarties vykdymą:

|  |  |  |
| --- | --- | --- |
|  | **Užsakovo atsakingas asmuo** | **Teikėjo atsakingas asmuo** |
| Vardas, pavardė | Vytautas Vitkus |  |
| Adresas | Marvelės g. 199A, Kaunas |  |
| Telefonas | +370 62882062 |  |
| El. paštas | Vytautas.Vitkus@kaunovandenys.lt |  |

6.2. Užsakovo paskirtas asmuo, atsakingas už Sutarties ir pakeitimų paskelbimą pagal Pirkimų įstatymo 94 straipsnio 9 dalies nuostatas yra Mindaugas Mizgaitis, Teisės ir viešųjų pirkimų skyriaus viršininkas. Užsakovo atsakingo asmens už Sutarties ir jos pakeitimų paskelbimą kontaktiniai duomenys: tel. +370 37 301708, el. paštas [mindaugas.mizgaitis@kaunovandenys.lt](mailto:mindaugas.mizgaitis@kaunovandenys.lt)

6.3. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 30 (trisdešimt) dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**7. Subteikėjai ir jų keitimo tvarka**

7.1. Subteikėjų pasitelkimas ir keitimas:

* + 1. Teikėjas turi teisę pasitelkti subteikėjus atlikti bet kurią Paslaugų dalį, išskyrus išimtis, nurodytas Užsakovo užduotyje ir (arba) kituose Pirkimo dokumentuose (jeigu nurodyta).
    2. Teikėjas įsipareigoja pranešti Užsakovui Sutarties sudarymo metu žinomų subteikėjų vardus ir pavardes arba pavadinimus, juridinių asmenų kodus, kontaktinius duomenis ir jų atstovus, taip pat kiekvienam subteikėjui perduodamų atlikti Paslaugų tikslų aprašymą, nurodydamas šiuos duomenis subteikėjų sąraše, kurį Teikėjas privalo parengti pagal priede Nr. 3 pateiktą formą ir pateikti Užsakovui nedelsiant, bet ne vėliau nei per 10 darbo dienų, po Sutarties įsigaliojimo. Toks subteikėjų sąrašas įsigalioja jo pateikimo Užsakovui dieną. Tik galiojančiame subteikėjų sąraše įrašyti subteikėjai gali būti subteikėjais pagal Sutartį ir tik tokių subteikėjų darbuotojai yra priskiriami Teikėjo personalui pagal Sutartį.
    3. Tuo atveju, kai Įstatymai nedraudžia asmeniui tapti subteikėju Sutarties vykdymo tikslais, Teikėjas turi teisę savo nuožiūra įtraukti tokį savo ar subteikėjo pasirinktą subteikėją į subteikėjų sąrašą. Teikėjas turi teisę pakeisti tokį subteikėją kitu subteikėju bet kuriuo metu ir nepriklausomai nuo to, kokios aplinkybės nulėmė būtinybę pakeisti tokį subteikėją, išskyrus atvejus, kai keičiamas Subjektas, kurio pajėgumais remiasi Teikėjas.
    4. Teikėjas privalo nedelsdamas informuoti Užsakovą subteikėjų sąrašo pakeitimus visu Sutarties vykdymo metu, kaskart pateikdamas atnaujintą subteikėjų sąrašą su paryškintais pakeitimais. Subteikėjų sąrašo pakeitimai nelaikomi Sutarties pakeitimu, išskyrus atvejus, kai keičiamas Subjektas, kurio pajėgumais remiasi Teikėjas.
    5. Pagal Sutarties reikalavimus pakeistas subteikėjų sąrašas įsigalioja tą dieną, kai Teikėjas gauna raštišką Užsakovo sutikimą.
    6. Teikėjas privalo užtikrinti, kad subteikėjai, įtraukti į subteikėjų sąrašą, patys vykdytų jiems priskirtą Paslaugų dalį, nurodytą subteikėjų sąraše.
    7. Jeigu paaiškėja, kad vykdant Sutartį dalyvauja subteikėjas, kuris (a) buvo pasitelktas pažeidžiant Sutartyje nustatytą tvarką, (b) neatitinka jam taikomų Pirkimo dokumentuose nustatytų reikalavimų arba (c) yra Subjektas, kurio pajėgumais remiasi Teikėjas, ir vykdo kitokias Paslaugas, negu jam priskirta subteikėjų sąraše, Teikėjas privalo nedelsdamas, bet ne vėliau nei per 1 darbo dieną, nušalinti tokį subteikėją nuo Sutarties vykdymo. Jeigu Teikėjas pažeidžia šį punktą daugiau nei tris kartus, tai laikoma esminiu Sutarties pažeidimu, dėl kurio Užsakovas įgyja teisę vienašališkai nutraukti Sutartį.
  1. Teikėjo, jungtinės veiklos partnerio ir subjekto, kurio pajėgumais remiasi Teikėjas, pakeitimas:
     1. Jeigu jungtinės veiklos partneris ar subjektas, kurio pajėgumais remiasi Teikėjas, nepateikia pagrįstų įrodymų, kad sugebės tinkamai įvykdyti jam tenkančią Sutarties dalį, Teikėjas turi teisę pakeisti jungtinės veiklos partnerį ar subjektą, kurio pajėgumas remiasi, kitu asmeniu kiekvienu atveju, kai jungtinės veiklos partnerio ar subjekto, kurio pajėgumais remiasi Teikėjas, atžvilgiu egzistuoja kuri nors žemiau išvardinta aplinkybė:
     2. jam yra iškelta restruktūrizavimo ar bankroto byla;
     3. jam yra inicijuotos ar pradėtos likvidavimo procedūros;
     4. jo turtą valdo teismas ar bankroto administratorius;
     5. jo veikla yra sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši;
     6. jis su kreditoriais yra sudaręs taikos sutartį (jungtinės veiklos partnerio ar subjekto, kurio pajėgumais remiasi Teikėjas, ir kreditorių susitarimą tęsti teikėjo veiklą, kai jungtinės veiklos partneris ar subjektas, kurio pajėgumais remiasi Teikėjas, prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti.
     7. Jeigu jungtinės veiklos partneris ar subjektas, kurio pajėgumais remiasi Teikėjas, yra keičiamas egzistuojant šioje Sutartyje ar Pirkimo dokumentuose nustatytoms būtinosioms sąlygoms, Teikėjas turi teisę pakeisti jungtinės veiklos partnerį ar subjektą, kurio pajėgumais remiasi Teikėjas, kitu asmeniu, kuris atitinka visus jam pagal Pirkimo dokumentus taikomus reikalavimus, jeigu Užsakovas su tuo sutinka. Tuo tikslu Šalys privalo sudaryti Susitarimą. Toks asmens pakeitimas negali lemti kitų esminių Sutarties pakeitimų.
  2. Susitarimai dėl tiesioginio atsiskaitymo su subteikėjais
     1. Subteikėjai turi teisę pasinaudoti tiesioginio atsiskaitymo galimybe, raštu pateikdami prašymą Užsakovui.
     2. Tuo atveju, kai subteikėjas išreiškia norą pasinaudoti tiesioginio atsiskaitymo galimybe, Užsakovas ir Teikėjas privalo sudaryti su subteikėju trišalį susitarimą. Susitarimo forma derinama tarp Šalių.

**8. Kitos nuostatos**

* 1. Šią Sutartį sudaro Sutarties specialiosios sąlygos, jų priedai ir [Sutarties bendrosios sąlygos](https://www.kaunovandenys.lt/wp-content/uploads/2023/12/Paslaugu-VPPS-bendrosios-salygos.pdf). Jeigu Sutarties specialiųjų sąlygų ir/ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms.
  2. Sutarčiai taikomos 2023 m. liepos 11 d. įsakymu Nr. 2-118-2023 patvirtintos [„Uždarosios akcinės bendrovės „Kauno vandenys“ paslaugos teikėjų, vykdančių ir teikiančių paslaugas ar atliekančių darbus pagal sutartinius įsipareigojimus, aplinkosaugos, darbuotojų saugos ir sveikatos bei priešgaisrinės saugos reikalavimų aprašas“](https://www.kaunovandenys.lt/wp-content/uploads/2024/01/paslaugos_teikeju_saugos_reikalavimu_aprasas_2023_priedas.pdf) nuostatos.
  3. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai. Jei Sutartis pasirašoma elektroniniais kvalifikuotais parašais sudaromas vienas elektroninis dokumentas.
  4. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
  5. Sutarties specialiųjų sąlygų priedai:
     1. priedas Nr. 1 „Techninė specifikacija“;
     2. priedas Nr. 2 „Paslaugų priėmimo - perdavimo aktas“.
     3. priedas Nr. 3 „Subteikėjų sąrašo forma“.

**Užsakovo vardu Teikėjo vardu**

UAB “Kauno vandenys”

Aukštaičių g. 43, LT-44158 Kaunas

Tel. (8 37) 30 17 00

Atsiskaitomoji sąskaita

Nr. LT 447044060003089823

AB SEB bankas

Banko kodas 70440

Bendrovės kodas 132751369

PVM mokėtojo kodas LT 327513610

A.V.

(parašas)

**Sutarties priedas Nr. 2**

**PASLAUGŲ PERDAVIMO - PRIĖMIMO AKTAS**

**Pagal sutartį Nr. .............................**

1. Sutarties Šalys šiuo aktu konstatuoja, kad Teikėjas perduoda, o Užsakovas priima:

|  |  |  |
| --- | --- | --- |
| **Eil. Nr.** | **Pavadinimas** | **Kiekis vnt.** |
| 1. |  |  |
| 2. |  |  |

2. Šalys patvirtina, kad perduodamos suteiktos Paslaugos ir Prekės Užsakovui atitinka Sutartyje nustatytus reikalavimus.

|  |  |
| --- | --- |
| **Teikėjo vardu:**  UAB „......."  A.V. | **Užsakovo vardu:**  UAB “Kauno vandenys”  A.V. |